**Obinze Angelo Ogbonna** (\* 23. máj 1988, Cassino, Taliansko) je taliansky profesionálny futbalista, ktorý hráva na poste obrancu v anglickom klube West Ham United.

Klubová kariéra
---------------

### Turín FC

Ogbonna začínal s futbalom v meste Cassino kde sa narodil. V roku 2002 na odporúčanie Antonia Comiho prišiel do mládežníckeho tímu Turín FC. Štyri roky pôsobil v mládežníckom tíme neskôr bol pravidelne povolávaný do prvého tímu a 11. februára 2007 debutoval v Serie A vo veku 18 rokov pri prehre 1:2 s Regginou.

#### Hosťovanie v Crotone

V auguste 2007 bol Ogbonna poslaný na hosťovanie do Crotone v tretej talianskej lige. Počas sezóny 2007/08 odohral 22 zápasov a takmer s tímom postúpil do Serie B no zlyhali v semifinále play-off o postup.

### Návrat do Turína

V sezóne 2008/09 sa vrátil do Turína FC kde počas sezóny odohral 23 zápasov z toho 19 v lige no s tímom zostúpil do Serie B. 

Dňa 17. apríla 2010 strelil Ogbonna svoj prvý gól v klube pri remíze 1:1 proti Cesene.

V sezóne 2011/12 sa podarilo Turínu FC vrátiť sa do Serie A keď skončili na druhom mieste v Serie B.

### Juventus

V lete 2013 prestúpil Ogbonna k rivalovi do Juventusu v hodnote 13 miliónov eur. Ogbonna sa stal prvým kapitánom Turína FC, ktorý prestúpil k najväčšiemu rivalovi do Juventusu čo vyvolalo veľkú nevôľu u jeho starých priaznivcov v Turíne. V tíme debutoval 31. augusta pri výhre 4:1 nad SS Lazio. Dňa 17. septembra debutoval Ogbonna v skupinovej fázy Ligy majstrov UEFA pri remíze 1:1 s FC København. Napriek tomu že na jeho poste stredného obrancu bol jeho konkurentom Andrea Barzagli, Leonardo Bonucci a Giorgio Chiellini stihol počas svojej prvej sezóny odohrať 25 zápasov. S tímom sa na konci sezóny tešil zo zisku titulu v Serie A.

### West Ham United

Dňa 10. júla 2015 sa Ogbonna pripojil k anglickému klubu West Ham United v hodnote 11 miliónov eur. V tíme debutoval 30. júla v prvom zápase tretieho predkola predkola Európskej ligy UEFA 2015/16 pri remíze 2:2 s rumunským klubom Astra Giurgiu. V Premier League debutoval 9. augusta pri výhre 2:0 nad Arsenalom. Svoj prvý gól v klube strelil 16. februára v odvete štvrtého kola FA Cupu keď rozhodol o víťazstve 2:1 po predĺžení nad Liverpoolom.

V júni 2017 podpísal Ogbonna s West Hamom novú zmluvu, ktorá vyprší v roku 2022.

Dňa 11. decembra 2020 rozhodol o víťazstve 2:1 vonku nad Leeds United. Pre West Ham to bolo prvé víťazstvo na štadióne Elland Road od roku 2001.

V novembri 2021 si Ogbonna poškodil predný krížny väz pri domácej výhre 3:2 nad Liverpoolom. Zranenie ho vyradilo z hry na zvyšok sezóny 2021/22.

V sezóne 2022/23 sa s West Hamom tešil zo zisku trofeje v Konferenčnej lige UEFA, keď vo finále zdolali Fiorentinu 2:1.

Medzinárodná kariéra
--------------------

Ogbonna debutoval v národnom tíme Talianska dňa 11. novembra 2011 v priateľskom zápase pri víťazstve 2:0 nad Poľskom, keď nastúpil ako náhradník za Domenica Criscita.

Ogbonna bol členom záverečnej nominácie na Euro 2012. Na turnaji však nezasiahol ani do jedného zápasu. Taliansko na turnaji postúpilo do finále kde ale prehralo so Španielskom 0:4.

Ogbonna bol členom záverečnej nominácie na EURO 2016. Na turnaji odohral iba jeden zápas v skupine pri prehre 0:1 s Írskom. Taliansko skončilo na turnaji vo štvrťfinále.

Štatistiky kariéry
------------------

### Klubové

*K 11. septembru 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Ligový pohár | Európske súťaže | Iné | Celkom |
| --- | --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| Turín FC | 2006/07 | Serie A | 4 | 0 | ― | ― | ― | ― | 4 | 0 |
| 2008/09 | 19 | 0 | 4 | 0 | ― | ― | ― | 23 | 0 |
| 2009/10 | Serie B | 31 | 1 | 1 | 0 | ― | ― | 3**1** | 0 | 35 | 1 |
| 2010/11 | 35 | 0 | 2 | 0 | ― | ― | ― | 37 | 0 |
| 2011/12 | 39 | 0 | 2 | 0 | ― | ― | ― | 41 | 0 |
| 2012/13 | Serie A | 22 | 0 | 1 | 0 | ― | ― | ― | 23 | 0 |
| Celkom | 150 | 1 | 10 | 0 | ― | ― | 3 | 0 | 163 | 1 |
| Crotone (hosť,) | 2007/08 | Serie C1 | 22 | 0 | 1 | 0 | ― | ― | 2**2** | 0 | 25 | 0 |
| Juventus | 2013/14 | Serie A | 16 | 0 | 2 | 0 | ― | 6**3 4** | 0 | 1**5** | 0 | 25 | 0 |
| 2014/15 | 25 | 0 | 4 | 0 | ― | 1**3** | 0 | 0 | 0 | 30 | 0 |
| Celkom | 41 | 0 | 6 | 0 | ― | 7 | 0 | 1 | 0 | 55 | 0 |
| West Ham United | 2015/16 | Premier League | 28 | 0 | 5 | 1 | 0 | 0 | 1**4** | 0 | ― | 34 | 1 |
| 2016/17 | 20 | 0 | 1 | 0 | 3 | 0 | 2**4** | 0 | ― | 26 | 0 |
| 2017/18 | 32 | 1 | 3 | 0 | 4 | 2 | ― | ― | 39 | 3 |
| 2018/19 | 24 | 1 | 2 | 0 | 3 | 2 | ― | ― | 29 | 3 |
| 2019/20 | 31 | 2 | 2 | 0 | 0 | 0 | ― | ― | 33 | 2 |
| 2020/21 | 28 | 3 | 2 | 0 | 0 | 0 | ― | ― | 30 | 3 |
| 2021/22 | 11 | 1 | 0 | 0 | 0 | 0 | 0 | 0 | ― | 11 | 1 |
| 2022/23 | 6 | 0 | 3 | 0 | 1 | 0 | 10**6** | 0 | ― | 20 | 0 |
| 2023/24 | 2 | 0 | 0 | 0 | 0 | 0 | 0 | 0 | ― | 5 | 0 |
| Celkom | 192 | 8 | 18 | 1 | 11 | 4 | 13 | 0 | ― | 234 | 13 |
| Celkovo | 405 | 9 | 35 | 1 | 11 | 4 | 20 | 0 | 6 | 0 | 477 | 14 |

Poznámky
**1** Play-off o postup do Serie A
**2** Play-off o postup do Serie B
**3** Liga majstrov UEFA
**4** Európska liga UEFA
**5** Supercoppa Italiana
**6** Európska konferenčná liga UEFA
### Medzinárodné

*K 11. septembru 2023*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Taliansko | 2011 | 1 | 0 |
| 2012 | 4 | 0 |
| 2013 | 4 | 0 |
| 2014 | 1 | 0 |
| 2016 | 3 | 0 |
| Celkovo | 13 | 0 |

Úspechy hráča
-------------

**Juventus**

* Serie A: 2013/14, 2014/15
* Coppa Italia: 2014/15
* Supercoppa Italiana: 2013

**West Ham United**

* Európska konferenčná liga UEFA: 2022/23

**Taliansko**

* Majstrovstvá Európy vo futbale: vicemajster: 2012

Referencie
----------

1. ↑   *Ogbonna, capitano granata che volle farsi juventino - la Repubblica.it* [online]. Archivio - la Repubblica.it, 2013-07-10, [cit. 2023-09-11]. Dostupné online. (po taliansky)
2. ↑   West Ham sign Juve defender Ogbonna. *BBC Sport*. Dostupné online [cit. 2023-09-11]. (po anglicky)
3. ↑  RIACH, James. Angelo Ogbonna heads West Ham past Liverpool in FA Cup replay. *The Guardian*, 2016-02-09. Dostupné online [cit. 2023-09-11]. ISSN 0261-3077. (po anglicky)
4. ↑   *Angelo Ogbonna signs new contract | West Ham United F.C.* [online]. www.whufc.com, [cit. 2023-09-11]. Dostupné online. (po anglicky)
5. ↑   Ogbonna set to miss the rest of the season. *BBC Sport*. Dostupné online [cit. 2023-09-11]. (po anglicky)

Iné projeky
-----------

Commons
* Spolupracuj na Commons Commons ponúka multimediálne súbory na tému **Angelo Ogbonna**

Externé odkazy
--------------

Profil hráča na transfermarkt

Zdroj
-----

*Tento článok je čiastočný alebo úplný preklad článku Angelo Ogbonna na anglickej Wikipédii.*